jkorsvik/nowiki_second_scrape_merged huggingface dataset:
Jelena Dmitrijeva

Jelena Viktorovna (Chaplina) Dmitrijeva (russisk: Елена Викторовна Дмитриева, født 1. juli 1983 i Astrakhan, Russland) er en russisk håndballspiller, som spiller på det russiske landslaget. Hun er to ganger verdensmester med Russland, i 2007 og 2009. Hun har også en sølvmedalje fra Sommer-OL i 2008 og bronsemedalje fra EM i 2008.


== Klubblag ==
2000–2004:  Lada Toljatti
2004–2006:  «Vududutsjnost» (Podgoritsa)
2006– :  Zvezda Zvenigorod


== Eksterne lenker ==
(en) Jelena Dmitrijeva – Olympedia 
(en) Jelena Dmitrijeva – Sports-Reference (OL-resultater – arkivert) 
(en) Jelena Dmitrijeva – Det europeiske håndballforbundet (EHF)
Oddersjaa Ski- og Skøyteklubb

Oddersjaa SSK (Oddersjaa Ski- og Skøyteklubb) er Norges nest eldste skiklubb, stiftet i Kristiansand i 1875. Eldst er Trysilgutten (1861), mens   Christiania Skiklub ble stiftet 1877, men Oddersjaa er visstnok den eneste skiklubben som har vært i uavbrutt virksomhet så lenge som til idag. Dermed er Oddersjaa verdens eldste skiklubb som har vært i kontinuerlig drift helt siden stiftelsen. Opprinnelig var dette en ski- og skøyteklubb. Klubben hentet sitt navn fra utsiktspunktet Oddersjå (229 moh.), øst for Otra.
I dag er det tre aktive grupper: langrenn, hopp og orientering.  
Av de mer kjente utøverne som har representert klubben, kan nevnes langrennsløperne Solveig Pedersen og Geir Ludvig Aasen Ouren og Kristin Drangsholt i Orientering. Solveig Pedersen var med på stafettlaget i Vinter-OL i 1992 da Norge tok sølv.
Klubben disponerer flere treningsanlegg. Hoppgruppa bruker en K16 plastbakke og en K36 hoppbakke (bakkerekord: 38,5 meter) på Klappane, ca. en km nord for Kristiansand sentrum. Skibakken hevdes å være verdens eldste. Langrennsgruppa bruker rulleskiløype på Øvre kongsgård i Kristiansand. Et nytt klubbhus på Øvre Kongsgård ble ferdigstilt i 2013, vegg-i-vegg med Donnhuset. Klubben har tidligere hatt klubbhytte på heia mellom Songdalen og Torridal i Kristiansand som het Kuliahytta. Det opprinnelige navnet var Bergstølhytta. Hytta er nå solgt. Kuliahytta var målpunktet for terrengløpet "Førstemann til Kulia", som Oddersjaa er fast arrangør av. I 2010 ble det seier til den sveitsiske orienteringsløperen Baptiste Rollier fra Kristiansand Orienteringsklubb. Han har også vunnet det tradisjonsrike terrengløpet på Birkeland, Svalandsgubben. 


== Se også ==
Tinnheiabakken (Skihopp- historie)


== Eksterne lenker ==
(no) Offisielt nettsted 
(no) Arkiv etter Oddersjaa Ski- og Skøyteklubb på Arkivportalen
Oddersjaa's historie
Aymaranske språk

Aymaranske språk er en språkfamilie som snakkes i Andesfjellene i Bolivia, Peru og Chile. Den utgjøres av to språk, aymara og jaqaru. Aymara har rundt 2,2 millioner brukere, mens jaqaru har rundt 700. Sentral- og søraymara regnes av og til som ulike språk.
De aymaranske språka har av enkelte forskere blitt klassifisert sammen med quechuanske språk, i en quechumaransk språkfamilie, ettersom de har en stor del av ordforrådet til felles. Denne hypotesen har imidlertid blitt kritisert; det felles ordforrådet kan sannsynligvis forklares bedre som et resultat av lang tids kontakt mellom språka.


== Eksterne lenker ==
Aymaranske språk hos Ethnologue
Kopula

Kopula er et ord som binder sammen subjektet i en setning med predikatet. Ettersom det kun fungerer som bindeledd mellom disse, har kopula ingen semantisk verdi, kun grammatisk.
Kopula er ofte et verb, og kalles da kopulaverb. Dette er tilfellet blant annet i norsk, hvor «å være» har denne rollen: jeg er student, grønnsaker er godt. Kopula kan også være en ubøyelig partikkel eller et suffiks som hektes på subjektet.
Noen språk har ikke kopula. Russisk bruker det for eksempel ikke i presens: я студент («jeg er student», bokstavelig «jeg student»).
Julius Schwartz

Julius «Julie» Schwartz (født 19. juni 1915 i New York, død 8. februar 2004) var en rumensk-amerikansk tegneserieredaktør som jobbet det meste av karrieren sin for DC Comics. Han begynte å jobbe for All-American Comics, en av forløperne til DC, i 1944. Han huskes i dag best for sitt arbeid med å revitalisere superheltgenren i 1950- og 60-årene med tegneserier som The Flash, Green Lantern, Justice League og Hawkman. Senere jobbet han også som redaktør for Batman og Superman.


== Referanser ==


== Eksterne lenker ==
(en) Julius Schwartz – kategori av bilder, video eller lyd på Commons 
(en) Julius Schwartz på Internet Movie Database
Ozumba

Ozumba er en landsby og en kommune i delstaten México i Mexico. Den ligger rundt 70 km sørøst for Mexico by, ved foten av Popocatépetl. Landsbyen hadde 15 717 innbyggere i 2005, mens hele kommunen hadde 24 055. Den befinner seg på en høyde av 2 340 meter over havet.
Navnet Ozumba kommer fra nahuatl Oztompan og betyr «Hulestedet».


== Eksterne lenker ==
Kommunens hjemmeside
Tecámac

Tecámac er en kommune nord i den meksikanske delstaten México. Den befinner seg rundt 40 km nordøst for Mexicos føderale distrikt og utgjør en del av Mexico bys storbyområde, ZMVM. Kommunen hadde 270 574 innbyggere i 2005, og har et areal på 153,41 km². Kommunens administrasjonssentrum er Tecámac de Felipe Villanueva, mens den største byen er Ojo de Agua, hvor rundt 70 % av Tecámacs innbyggere bor.
Navnet Tecámac er nahuatl og betyr «I steinens munn».


== Eksterne lenker ==
Offisielt nettsted 
(en) Tecámac Municipality – kategori av bilder, video eller lyd på Commons
Triol

En triol er tre noter av samme lengde, som til sammen svarer til 1, 2 eller 4 taktslag.
Fotografiens Hus

Fotografiens Hus er et felles tilholdssted for Norges Fotografforbund (NFF), Norske Reklamefotografer (NRF) og Institusjonsfotografenes Forening (IFF), beliggende i Rådhusgata 20 i Oslo.
Åpningen av Fotografiens Hus ble markert 28. februar 1999. Tidligere fotograf, politiker og forfatter Jo Benkow sto for den formelle innvielsen. 
Huset rommer blant annet lokaler for NFFs sekretariat, styre- og møterom og bibliotek. Fotografiens Hus har også eget fotogalleri og egne nettsider.


== Eksterne lenker ==
Fotografiens Hus' hjemmesider
Institusjonsfotografenes Forening

Institusjonsfotografenes forening (IFF) er en norsk fotograforganisasjon som arbeider for å fremme bruken av fotografi til dokumentasjon, illustrasjon og formidling. IFFs mål er å samle de som yrkesmessig arbeider med fotografi innen ulike institusjoner, og sikre gode faglige og sosiale miljøer i og rundt yrkesgruppen.
IFF ble stiftet i 1972. Organisasjonen har i dag over 100 medlemmer og er en landsdekkende organisasjon. De fleste medlemmene er ansatt ved museer, sykehus, forskningsinstitusjoner, arkiv, politi, universiteter, industri, forsvaret og tekniske etater. IFF er en av stiftende fotograforganisasjoner i fellesskapet Foto-Norge. IFFs leder er Arve Kjersheim (2018-)
Foreningen har tilhold i Fotografiens Hus i Oslo.


== Eksterne lenker ==
IFFs nettsider Arkivert 21. mai 2011 hos Wayback Machine.
Foto-Norge
Hugo Bergmann

Samuel (Schmuel) Hugo Bergman(n), også Samuel Bergman (hebraisk: שמואל הוגו ברגמן; født 25. desember 1883 i Praha i Østerrike-Ungarn, død 18. juni 1975 i Jerusalem) var en tysk og israelsk jødisk filosof. 


== Liv og virke ==
Han emigrerte til Palestina i 1920, og grunnla sammen med Martin Buber en bevegelse som arbeidet for et «tonasjonalt» område hvor jøder og arabere levde under likeverdige forhold.
Bergmann oversatte en rekke av Rudolf Steiners bøker om tregrening til hebraisk. I 1928 begynte han å undervise ved Det hebraiske universitetet i Jerusalem, og i 1935 ble han professor og rektor ved universitetet. Som rektor ved Det hebraiske universitetet søkte han å realisere Steiners politiske ideer i mandatområdet Palestina, ettersom han anså en overvinnelse av nasjonalstatsprinsippet som eneste mulige løsning på «det arabiske spørsmål».Hugo Bergmann fikk Israelprisen to ganger, i 1954 for sine bidrag til humaniora og i 1974 for sine bidrag til den israelske staten og samfunnet.


== Litteratur ==
Miriam Sambursky: Zionist und Philosoph. Das Habilitierungsproblem des jungen Hugo Bergmann. Bulletin des Leo Baeck Instituts 58
Miriam Sambursky (Hrsg.): Schmuel Hugo Bergmann: Tagebücher und Briefe. Band 1: 1901-1948.
Dietmar Wiechmann: Der Traum vom Frieden: das bi-nationale Konzept des Brith-Schalom zur Lösung des jüdisch-arabischen Konfliktes in der Zeit von 1925-1933, 1998, ISBN 3-87920-416-0


== Referanser ==


== Eksterne lenker ==
Bergman hos Jewish Virtual Library
Ustjåren

Ustjåren er ei grend og en grunnkrets i Orkdal kommune, Sør-Trøndelag.
En «jåre» er et dialektord for en gård på en avsats i dalsiden. I Orkdal er det åtte «jårer»; Ustjåren, Monsetjåren, Togstadjåren, Kvålsjåren, Fossjåren, Sommervoldjåren, Berbusjåren og Asbølljåren.


== Referanser ==
Todd McFarlane

Todd McFarlane (født 16. mars 1961 i Calgary) er en canadisk tegneserieskaper og forretningsmann mest kjent for sitt arbeid med tegneseriene Spawn og Spider-Man.
Han begynte å jobbe profesjonelt som serietegner i 1984 da han tegnet en historie for Steve Engleharts Coyote. Siden begynte han å tegne for DC Comics der han tegnet bl. a Infinity Inc, Batman og Invasion. I 1987 tok McFarlane over som tegner av The Incredible Hulk (med Al Milgrom og Peter David) for Marvel Comics, og i 1988 begynte han som tegner av The Amazing Spider-Man (med David Michelinie). MacFarlane opplevde en enorm popularitet mens han tegnet Spider-man, og i 1990 startet han en ny Spider-man-serie der han hadde ansvaret for både tegninger og manuskript selv.
I 1992 lanserte McFarlane sin nye serie Spawn, en superheltserie med okkulte undertoner. Serien ble utgitt av Image Comics et nytt forlag McFarlane selv hadde grunnlagt sammen med flere av Marvels mest populære tegnere. Den nye serien, som McFarlane både skrev og tegnet, ble en kommersiell kjempesuksess. Denne suksessen visste McFarlane å utnytte, for siden er det kommet både leketøy, tegnefilm og spillefilm med Spawn.


== Referanser ==


== Eksterne lenker ==
(en) Offisielt nettsted 
(en) Todd McFarlane – kategori av bilder, video eller lyd på Commons 
(en) Todd McFarlane på Internet Movie Database 
(sv) Todd McFarlane i Svensk Filmdatabas 
(fr) Todd McFarlane på Allociné 
(en) Todd McFarlane på AllMovie 
(en) Todd McFarlane hos The Movie Database 
(en) Todd McFarlane på Discogs 
(en) Todd McFarlane på MusicBrainz 
(en) Todd McFarlane på AllMusic 
(en) Todd McFarlane på Twitter 
(en) Todd McFarlane på Facebook 
(en) Todd McFarlane på Instagram
Frans Masereel

Frans Masereel (født 30. juli 1889 i Blankenberge i Belgia, død 3. januar 1972 i Avignon i Frankrike) var en belgisk (flamsk) grafiker og maler. 
Frans Masereel regnes som en av 1900-tallets fremste tresnittkunstnere. Han er særlig kjent for flere serier med uttrykksfulle tresnitt i en stil sterkt påvirket av tysk ekspresjonisme. Trykkene ble utgitt som ordløse grafiske romaner eller tegneserier bestående av enkeltbilder med blant annet antimilitaristiske og humanistiske motiver av krigens redsler under første verdenskrig og enkeltmenneskets fremmedgjorthet i storbyen.
Masereel bodde i flere land, men fra 1921 i hovedsak i Frankrike (etter andre verdenskrig i Avignon og Nice), der han blant annet malte mennesker og natur fra kystområdene. 
I 1953 var Frans Masereel med på å grunnlegge XYLON, den internasjonale foreningen for tresnittkunstnere, og ble selv foreningens første president. 


== Kunstverk (utvalg) ==
1918: La Passion d'un homme, tresnitt
1919: Die Mutter
1919: Le soleil
1920: Idée
1920: Histoire sans paroles, tresnitt
1925: Byen, 100 tresnitt
1964: Das Gesicht Hamburgs
1947: Femme à Table, guasj
1945: Le guetteur du maquis, oljemaleri
1955: Ere aan Verhaeren, tresnitt
1956: Mijn Land, 100 tresnitt
1989: Holzschnitte gegen den Krieg


== Referanser ==


== Eksterne lenker ==
(en) Frans Masereel – kategori av bilder, video eller lyd på Commons 
(en) Frans Masereel på Internet Movie Database 
(en) Frans Masereel hos The Movie Database 
(en) Frans Masereel på Discogs 
(en) Frans Masereel på MusicBrainz 
(de) Presentasjon på tysk
Fjerde Makkabeerbok

Fjerde Makkabeerbok er et verk som tar opp hendelser fra tiden da Antiokos IV Epifanes regjerte og som legger vekt på å fortelle om personer som var martyrer. Boken ble antagelig skrevet i romertiden, mellom år 30 og 40 e.Kr.
Every Time I Die

Every Time I Die var et amerikansk hardcore punk-band fra Buffalo i New York. Bandet ble grunnlagt av brødrene Keith og Jordan Buckley i 1998. De spiller en blanding av hardcore punk og sørstatsrock.


== Medlemmer ==
SisteKeith Buckley – vokal (1998–2022)
Jordan Buckley – gitar (1998–2022)
Andy Williams – gitar (1998–2022)
Stephen Micciche – bass (2001–2005, 2011–2022)
Clayton "Goose" Holyoak – trommer, perkusjon (2017–2022)TidligereMike "Ratboy" Novak – trommer, perkusjon (1998–2009)
John McCarthy – bass (1998–1999)
Aaron Ratajczak – bass (1999–2001)
Chris Byrnes – bass (2006)
Kevin Falk – bass (2005–2006)
Josh Newton – bass (2007–2011)
Ryan Leger – trommer, perkusjon (2009–2015)
Daniel Davison – trommer, perkusjon (2015–2017)TurnéKeller Harbin – bass (2006–2007) ex The Chariot
Jake Schultz – bass (2007) fra Norma Jean
Steve Bache – trommer, perkusjon (2008) fra He Is Legend


=== Tidslinje ===


== Eksterne lenker ==
(en) Offisielt nettsted 
(en) Every Time I Die – kategori av bilder, video eller lyd på Commons 
(en) Every Time I Die på Internet Movie Database 
(en) Every Time I Die på Apple Music 
(en) Every Time I Die på Discogs 
(en) Every Time I Die på MusicBrainz 
(en) Every Time I Die på Spotify 
(en) Every Time I Die på Songkick 
(en) Every Time I Die på Last.fm 
(en) Every Time I Die på AllMusic
Heimdalsgata holdeplass

Heimdalsgata holdeplass er en trikkeholdeplass på Grünerløkka i Oslo.


== Eksterne lenker ==
Ruters nettsted
Ruters linjekart for trikken
Lakkegata skole holdeplass

Lakkegata skole er en trikkeholdeplass på Sofienberg i Oslo.


== Eksterne lenker ==
Ruters nettsted
Ruters linjekart for trikken
Sofienberg holdeplass

Sofienberg holdeplass er en trikkeholdeplass på Grünerløkka i Oslo.


== Eksterne lenker ==
Ruters nettsted
Ruters linjekart for trikken
Judd Winick

Judd Winick (født 12. februar 1970) er en amerikansk tegneserieskaper. Han fikk sitt gjennombrudd på slutten av 1990-tallet med humorserien Barry Ween, Boy Genius og den selvbiografiske tegneserieboken Pedro And Me. Han har siden stort sett jobbet som forfatter, først og fremst for DC Comics, blant annet Green Lantern, Green Arrow, The Outsiders, Batman, Black Canary og Teen Titans.


== Referanser ==


== Eksterne lenker ==
(en) Offisielt nettsted 
(en) Judd Winick – kategori av bilder, video eller lyd på Commons 
(en) Judd Winick på Internet Movie Database 
(en) Judd Winick hos The Movie Database 
(en) Judd Winick på Twitter
Esporte Clube Vitória

Esporte Clube Vitória er en brasiliansk fotballklubb fra Salvador i Bahia som ble etablert 13. mai 1899. De spiller i år i Campeonato Brasileiro Série B, som er det nest høyeste nivået i brasiliansk seriefotball. 


== Referanser ==


== Eksterne lenker ==
(en) Offisielt nettsted 
(en) Esporte Clube Vitória – kategori av bilder, video eller lyd på Commons
Carl Berners plass holdeplass

Carl Berners plass holdeplass er en trikk- og bussholdeplass på Carl Berner i Oslo.


== Eksterne lenker ==
Ruters nettsted
Ruters linjekart for trikken
Owen Barfield

Owen Barfield (født 9. november 1898, død 14. desember 1997) var en britisk filosof, forfatter, poet, litteraturkritiker og antroposof, og et medlem av den litterære gruppen The Inklings.
Han var opprinnelig utdannet i engelsk språk og litteratur ved University of Oxford, og jobbet som advokat (solicitor). Barfield var en nær venn av C.S. Lewis, som han ble kjent med i 1919, og er mest kjent for boken Saving the Appearances, en bok om forholdet mellom kristendom, romantikk, romantisk poesi og filosofi. Barfield ble gift med scenedesigneren Maud Douie i 1923, og de adopterte tre barn: Alexander, Lucy og Geoffrey. C.S. Lewis tilegnet sin bok Løven, heksa og klesskapet fra 1949 til Barfields adoptivdatter Lucy Barfield, som også var Lewis' guddatter (og som også den yngste hovedpersonen i boken har navn etter); i 1949 sendte han Lucy det ferdige manuskriptet med et brev hvor han skrev «I wrote this story for you». Brevet ble bokens berømte dedikasjon da den ble trykket. I 1952 tilegnet Lewis boken Reisen til det ytterste hav til Lucys bror Geoffrey.Owen Barfield har blitt kalt «det første og siste medlemmet av The Inklings». Han var et av de opprinnelige medlemmene av den littære diskusjonsgruppen basert ved University of Oxford, og hadde en stor innflytelse på C.S. Lewis, og ikke minst gjennom sin bok Poetic Diction, også en innflytelse på J.R.R. Tolkiens litterære univers.Barfield var også en aktiv antroposof; en livslang interesse for Rudolf Steiners arbeid og filosofi ble vekket på 1920-tallet, og Barfield publiserte en rekke artikler i antroposofiske tidsskrifter.


== Referanser ==
Rosenhoff holdeplass

Rosenhoff holdeplass er en trikkeholdeplass på Grünerløkka i Oslo.


== Eksterne lenker ==
Ruters nettsted
Ruters linjekart for trikken
Sinsenterrassen holdeplass

Sinsenterrassen holdeplass er en trikkeholdeplass på Grünerløkka i Oslo.


== Eksterne lenker ==
Ruters nettsted
Ruters linjekart for trikken
Sinsenkrysset holdeplass

Sinsenkrysset holdeplass er en trikkeholdeplass på Nordre Åsen i Nordre Aker i Oslo. Denne strekningen av Sinsenlinjen åpnet 3. november 1957 da linjen ble forlenget fra Sinsen til Grefsen trikkedepot, og holdeplassen er historisk sett den siste på Sinsenlinjen siden linjens endeholdeplass – Grefsen stasjon trikkeholdeplass – åpnet flere tiår tidligere på Grünerløkka-Torshov-linjen.


== Områdekart ==


== Linjer og ruter ==


== Eksterne lenker ==
Ruters nettsted
Ruters linjekart for trikken
Åndenes makt

Åndenes makt er en norsk dokumentarlignende underholdningsserie som ble sendt på TVNorge fra 2005 til 2021. Serien ble ledet av Tom Strømnæss, og omhandler fenomen og overnaturlige hendelser som påstås å være uforklarlige eller overnaturlige, og som de berørte mener de har behov for å få hjelp til å bli kvitt. 
Programmene er delt inn i tre hovedsekvenser hvor man først får en gjenfortelling fra de berørte om hvilke hendelser og fenomener som har oppstått på stedet, hvorpå deretter en påstått klarsynt går igjennom bygningen og gir sin fremstilling av det vedkommende opplever. Etter en «renselse» av bygningen, blir opplysningene som ble gitt av den klarsynte forsøkt sammenlignet med dokumenterbare historiske fakta, hvorpå programlederen i ettertid på nytt besøker lokaliteten for å få bekreftet eller avkreftet om der har vært forandringer etter renselsen.
Åndenes makt ble første gang vist den 2. oktober 2005. Blant de påstått klarsynte som har opptrådt jevnlig i programmet er Gro-Helen Tørum, Lilli Bendriss og svenske Lena Ranehag. I 2016 ble Michael Winger, kjent fra programmet Jakten på den 6. sans, en del av det klarsynte teamet. Fra 2010 til 2013 var programmet det mest sette på TVNorge, med rundt 500 000 seere i uka. Seertallene ble halvert i 2014 som følge av at sendedagen ble flyttet fra søndag til onsdag.


== Danmark og Sverige ==
Programmet er tilsvarende det danske programmet ”Åndernes Magt” som TVNorge kjøpte lisensen til. Et tilsvarende konsept er også Ånderne vender tilbage, har blitt produsert i to sesonger for dansk TV3 med Ibi Støving som programleder, og ble første gang sendt i Danmark den 23. mars 2011. I Sverige har programmet Det okända blitt sendt siden 2004. Programmet har de seneste årene blitt sendt på kanalen Sjuan med Caroline Giertz som programleder.


== Kritikk ==
Både programkonseptet og de medvirkende har vært utsatt for kritikk. Programmet har blitt beskyldt for å spille på overtro og kvakksalveri og at suksessen skyldes at det alltid unnlates å lete etter bevis for at de rapporterte problemene kan ha en naturlig forklaring. De påstått klarsynte har ved ulike anledninger blitt beskyldt for å være svindlere og bløffmakere.Programleder Tom Strømnæss har ved en rekke anledninger hevdet at det hverken jukses eller manipuleres og at de klarsynte heller ikke har fått kjennskap til noen av opplysningene rundt de ulike stedene på forhånd. Strømnæss har også uttalt at det aldri har vært påstått at programmet er basert på fakta, men at det blir gjort et forsøk på å finne forklaringer på ulike fenomener som folk hevder å ha opplevd.


== Referanser ==


== Eksterne lenker ==
TVNorge - Åndenes makt
Hornkjølberget

Hornkjølberget (også kalt Hornkjølen) er et høydedrag i Eidskog kommune i søre deler av Innlandet. Med sine 433,8 moh. er den den høyeste toppen i kommunen. Det ligger nord i kommunen, omtrent halvveis mellom Skotterud og Kongsvinger, og rett sør for kommunegrensa sydvest for Sigernessjøen. Berget ligger i godt turterreng ca. en km fra riksvei 2, og har et utkikkstårn oppført på 1930-tallet, som brannvakt-tårn.


== Referanser ==
Luigi Denza

Luigi Denza (født 23. februar 1846 i Castellammare di Stabia, Campania, død 26. januar 1922 i London) var en italiensk komponist. 
Denza er kjent for å ha komponert melodien Funicoli Funicola.


== Referanser ==


== Eksterne lenker ==
(en) Luigi Denza – kategori av bilder, video eller lyd på Commons 
(en) Luigi Denza på Internet Movie Database 
(sv) Luigi Denza i Svensk Filmdatabas 
(en) Luigi Denza på Discogs 
(en) Luigi Denza på MusicBrainz 
(en) Luigi Denza på AllMusic
Sigrun Møgedal

Sigrun Marie Møgedal (født 27. desember 1943) er en norsk lege, helsearbeider og politiker. Hun er kjent for sin innsats i bekjempelsen av hiv/aids og har vært statssekretær i Jens Stoltenbergs første regjering.
Møgedal er utdannet lege og avla i 1968 cand.med.-graden ved Universitetet i Oslo. Hun er spesialist i tropemedisin og hygiene. Møgedal har arbeidet innenfor bistands- og utviklingssektoren, både i utlandet og i Norge, og er beskrevet som en sentral person i sektoren.Fra 1971 til 1980 arbeidet hun i Nepal, opprinnelig utsendt av Den norske Tibetmisjon. Hun var fra 1971 til 1976 lege i landets offentlige helsetjeneste og fra 1977 til 1982 direktør for helse i United Mission to Nepal. Etter å ha vendt tilbake til Norge arbeidet hun fra 1983 til 1987 i Kirkens Nødhjelp, der hun ledet arbeid med evaluering. Møgedal ble så direktør ved Det norske Diakonhjems internasjonale senter, der hun var fra 1987 til 1998. Fra 1998 til 2000 var hun seniorrådgiver i NORAD. Hun har også hatt verv i Verdens helseorganisasjon (WHO), der hun særlig har gjort seg bemerket for sin innsats i Det globale aids-, tuberkulose og malariafondet (Global Fund to Fight Aids, Tuberculosis and Malaria). Fra 2002 var Møgedal også rådgiver i  UNAIDS. I 2005 ble hun utnevnt til norsk hiv/aids-ambassadør.Møgedal har hatt en rekke verv i norsk og internasjonalt kirkeliv. Fra 1990 til 1998 var hun leder for Mellomkirkelig råd og i årene 1997 til 2000 var hun visepresident i Det Lutherske Verdensforbund. Møgedal har vært leder i Oslo bispedømmeråd.Møgedal har vært aktiv i Arbeiderpartiet, der hun har vært medlem av partiets internasjonale utvalg. Hun var fra 1993 til 1994 medlem av den offentlige Nord/Sør-Bistandskommisjonen. Fra 27. mars 2000 til 18. oktober 2001 var Møgedal statssekretær for utviklingssaker i Utenriksdepartementet.


== Utmerkelser ==
Kongen utnevnte i 2010 Møgedal til ridder av 1. klasse av St. Olavs Orden «for hennes innsats for internasjonalt helsearbeid.» I 2008 ble hun utnevnt til offiser i Den nasjonale fortjenstorden i Frankrike for innsats for å fremme samarbeid mellom Frankrike og Norge om arbeid i utviklingsland.


== Referanser ==


== Eksterne lenker ==
(no) Sigrun Møgedal hos Norsk senter for forskningsdata 
Overrekkelse av St. Olavs Orden til Sigrun Møgedal tale ved Jonas Gahr Støre
Larviksporten

Larviksporten er en veitunnel på en nedlagt strekning av europavei 18 i Larvik kommune i Vestfold. Tunnelen er 95 meter lang. Tidligere hadde Larviksporten tre kjørefelt, men disse ble senere redusert til to felt med midtrabatt. Larviksporten ble åpnet i 1974, da det ble bygget ny E18 utenom Larvik sentrum. Tunnelen ble tidligere kalt Utsikten tunnel.28. september 2017 ble Larviksporten stengt for trafikk, da en ny motorveistrekning med den 2,7 km lange Larvikstunnelen åpnet.


== Se også ==
Veitunneler i Norge


== Referanser ==